RAPPORT FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen - Alarmsystemet nr. 6/2002

INDHOLDSFORTEGNELSE

1. Den generelle udvikling i de månedlige udgifter

2. Foreløbigt Bevillingsforbrug

3. Kommentarer

4. Konklusioner

1. Den Generelle Udvikling I De Månedlige Udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen omfatter de udgifter, som medlemsstaterne afholdt fra 16. oktober 2001 til 30. april 2002.

1.1. Underudgiftsområde 1a: DEN FÆLLES LANDBRUGSPOLITIK

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

2. Foreløbigt Bevillingsforbrug

>TABELPOSITION>

3. KOMMENTARER

3.1. Bevillingsforbruget i juni 2002

Bevillingsforbruget i budgettets udgiftsområde 1 for juni 2002 (medlemsstaternes udgifter fra 16. oktober 2001 til 30. april 2002) var på 31 209,6 mio. EUR, hvilket svarer til 70,5% af bevillingerne. Udgifterne ligger

- 1 923,1 mio. EUR under indikatoren for underudgiftsområde 1a (udgifter, der tidligere henhørte under EUGFL, Udviklingssektionen, og veterinærudgifter) og

- 99,7 mio. EUR under indikatoren for underudgiftsområde 1b (landdistrikternes udvikling).

3.2. Valutafaktorer

Dollarens vekselkurs over for euroen

Udgiftsniveauet, som er angivet i punkt 3.1, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte såsom bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen om landbrugs budgettet for 2002 udfærdiget på grundlag af den gennemsnitlige dollarkurs for juli, august og september 2001, dvs. 1 EUR = 0,89 $. I perioden fra den 16. oktober 2001 til den 30. april 2002 forblev den anslåede gennemsnitlige dollarkurs på ca. samme niveau.

3.2.1. Markedsfaktorer

Underudgiftsområde 1a

I underudgiftsområde 1a lå det generelle bevillingsforbrug under indikatoren, og dette vedrørte alle de tre store udgiftskategorier. Især:

- for vegetabilske produkter skyldtes underforbruget hovedsageligt underforbruget for bomuld, frugt og grøntsager samt vin

- for animalske produkter skyldtes underforbruget hovedsageligt underforbruget for oksekød såvel som fåre- og gedekød, og

- for tilknyttede udgifter skyldtes underforbruget hovedsageligt underforbruget for foranstaltninger på veterinær- og plantesundhedsområdet så vel som agromonetære foranstaltninger.

Den generelle afvigelse andrager -1 923,1 mio. EUR svarende til -4,8% af budgetbevillingerne. Afvigelsen i visse kapitler er dog større, hvilket kræver følgende forklaringer:

Kapitel B1-14: Spindplanter og silkeorme // Afvigelse: -141 mio. EUR (-14,7%)

// (udgifter: 673 mio. EUR)

(indikator: 814 mio. EUR)

Bevillingsforbruget lå under indikatoren, fordi de faktiske forskud på støtten for bomuld under kontrol på egreneringsvirksomhederne var lavere end det skøn, der blev anlagt ved udarbejdelsen af budgettet. På nuværende tidspunkt (ultimo maj) består der fortsat usikkerhed om den faktiske bomuldsproduktion, og det er derfor vanskeligt at forudsige, om underforbruget vil vare ved indtil regnskabsårets afslutning.

Kapitel B1-15: Frugt og grøntsager // Afvigelse: -142 mio. EUR (-8,6%)

// (udgifter: 749 mio. EUR)

(indikator: 891 mio. EUR)

Underforbruget skyldes både friske og forarbejdede frugter og grøntsager. For friske frugter og grøntsager skyldes underforbruget hovedsageligt færre udlignings godtgørelser, fordi færre mængder frugt og grøntsager blev trukket tilbage fra markedet, lavere mængder og lavere støtteniveau for bananer så vel som lavere forbrug af producentorganisationernes driftsfonde. Med hensyn til forarbejdede frugter og grøntsager skyldes underforbruget for det meste forsinket udbetaling af støtten for tørrede druer i GR og af den finansielle kompensation for forarbejdning af citrusfrugter. Det forventes, at der vil være et underforbrug i dette kapitel ved udgangen af regnskabsåret især på grund af underforbruget for friske frugter og grøntsager.

Kapitel B1-16: Vin // Afvigelse: -277 mio. EUR (-19,9%)

// (udgifter: 614 mio. EUR)

(indikator: 891 mio. EUR)

Underforbruget skyldtes hovedsageligt forsinket gennemførelse af forskellige typer godkendte destillationer i de pågældende medlemsstater. Hvis disse medlemsstater bruger den tilladte maksimumsfrist for krisedestillationen til destillation af de tilladte vinmængder, vil der være et underforbrug i dette kapitel ved udgangen af regnskabsåret.

Kapitel B1-17: Tobak // Afvigelse: -86 mio. EUR (-8,7%)

// (udgifter: 708 mio. EUR)

(indikator: 794 mio. EUR)

Underforbruget skyldtes hovedsageligt forsinket udbetaling af præmien i GR og SP i sammenligning med indikatoren. På grundlag af de disponible oplysninger forventes det dog, at budgettet vil blive gennemført som forudset.

Kapitel B1-21: Oksekød // Afvigelse: -541 mio. EUR (-6,7%)

// (udgifter: 4 573 mio. EUR)

(indikator: 5 114 mio. EUR)

Som allerede anført skyldes underforbruget hovedsageligt forsinket udbetaling i forbindelse med den særlige opkøbsordning og de ekstraordinære foranstaltninger i UK. Desuden blev oksekødsinterventionen foretaget betydelig mindre end forventet, da budgettet blev udarbejdet, hvilket resulterede i unormalt lave tekniske udgifter, finansieringsudgifter og andre udgifter.

Kommissionen mener derfor, at der kan forventes betydelige besparelser i dette budgetkapitel ved udgangen af året.

Kapitel -B1-22: Fåre- og gedekød // Afvigelse: -125 mio. EUR (-18,6%)

// (udgifter: 490 mio. EUR)

(indikator: 615 mio. EUR)

Som allerede anført skyldes underforbruget hovedsageligt, at uventet høje markedspriser for fåre- og gedekød førte til, at moderfårs/gedepræmien blev fastsat på et lavere niveau end forventet ved budgettets udarbejdelse. Desuden skyldes på dette tidspunkt en del af underforbruget forsinket udbetaling af tillægspræmien for bjergområder og ugunstigt stillede områder i IT. Kommissionen mener derfor, at der kan forventes besparelser på ca. 100 mio. EUR ved udgangen af året i dette budgetkapitel.

Kapitel B1-33: Veterinær- og plantesundhedsforanstaltninger // Afvigelse: -328 mio. EUR (-57,6%)

// (udgifter: 2 mio. EUR)

(indikator: 330 mio. EUR)

Underforbruget skyldes de nye regnskabsregler, der gælder fra den 1.1.2002, og som kræver, at bevillingsforpligtelser indgås individuelt pr. sygdom for hver medlemsstat. Disse regler indebærer, at medlemsstaterne skal meddele Kommissionens tjenestegrene et bankkontonummer. Nogle medlemsstater har endnu ikke gjort dette. De relevante forpligtelser kan derfor ikke indgås under de nye regnskabsregler, hvilket således resulterer i det midlertidige underforbrug.

Kapitel B1-39: Andre foranstaltninger // Afvigelse: -43 mio. EUR (-16,4%)

// (udgifter: 129 mio. EUR)

(indikator: 172 mio. EUR)

UK besluttede ikke at ansøge om en del af den agromonetære støtte til kompensation af oksekøds-, fåre- og mælkeproducenter for det britiske punds styrke over for euroen. Kommissionen mener derfor, at der kan forventes besparelser på ca. 64 mio. EUR ved udgangen af året i dette budgetkapitel.

Underudgiftsområde 1b

Kapitel B1-40: Landdistrikternes udvikling // Afvigelse: -100 mio. EUR (-2,2%)

// (udgifter: 1 122 mio. EUR)

(indikator: 1 222 mio. EUR)

Underforbruget er minimalt i sammenligning med indikatoren. Kommissionen mener, at budgettet for udvikling af landdistrikterne gennemføres, som det blev forventet på tidspunktet for budgettets udarbejdelse.

4. KONKLUSIONER

Gennemførelse af bevillingerne i juni 2002

Bevillingsforbruget i juni 2002 (medlemsstaternes udgifter fra den 16. oktober 2001 til den 30. april 2002) var på 31 209,6 mio. EUR, hvilket svarer til 70,5% af bevillingerne. Udgifterne ligger 1 923,1 mio. EUR under indikatoren for underudgiftsområde 1a og 99,7 mio. EUR under indikatoren for underudgifts område 1b.

Den generelle afvigelse mellem de faktiske udgifter og indikatoren for underudgiftsområde 1b er ikke særlig stor. Afvigelsen for underudgiftsområde 1a er derimod betydelig. I visse budgetkapitler (frugt og grøntsager, oksekød, fåre- og gedekød og agromonetære foranstaltninger) skulle dette underforbrug blive bekræftet ved årets udgang og således føre til et betydeligt underforbrug på over 1 mia. EUR på 2002-budgettet.